PATVIRTINTA

.....................vietos veiklos grupės visuotinio susirinkimo

2024 m. ....................d. protokolu Nr......

**......................... VIETOS VEIKLOS GRUPĖS KVIETIMŲ TEIKTI VIETOS PLĖTROS PROJEKTŲ ĮGYVENDINIMO PLANUS SKELBIMO IR VIETOS PLĖTROS PROJEKTŲ ĮGYVENDINIMO PLANŲ VERTINIMO VIDAUS TVARKOS APRAŠAS**

1. **BENDROSIOS NUOSTATOS**
2. ............. vietos veiklos grupės, kurios vietos plėtros strategija įtraukta į siūlomų atrinkti ir finansuoti pagal 2021–2027 metų Europos Sąjungos fondų investicijų programą įgyvendinamų miestų vietos plėtros strategijų sąrašą, patvirtintą Lietuvos Respublikos vidaus reikalų ministro 2024 m. gegužės 13 d. įsakymu Nr. 1V-338 „Dėl siūlomų atrinkti ir finansuoti pagal 2021–2027 metų Europos Sąjungos fondų investicijų programą įgyvendinamų miestų vietos plėtros strategijų sąrašų sudarymo“ (toliau – VVG) kvietimų teikti vietos plėtros projektų įgyvendinimo planus (toliau – PĮP) skelbimo ir PĮP vertinimo vidaus tvarkos aprašas (toliau – Tvarkos aprašas) parengtas vadovaujantis:
   1. 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ administravimo taisyklėmis (toliau – IPPAT) ir Projektų administravimo ir finansavimo taisyklėmis (toliau – PAFT), patvirtintomis Lietuvos Respublikos finansų ministro 2022 m. birželio 22 d. įsakymu Nr. 1K-237 „Dėl 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ įgyvendinimo“ (toliau bendrai kartu – Taisyklės);
   2. 2022–2030 metų Viešojo valdymo plėtros programos pažangos priemonės Nr. 01-004-08-04-01 „Didinti visuomenės įsitraukimą į vietos problemų sprendimą“ aprašo, patvirtinto Lietuvos Respublikos vidaus reikalų ministro 2022 m. rugpjūčio 17 d. įsakymu Nr. 1V-536 „Dėl 2022–2030 metų Viešojo valdymo plėtros programos pažangos priemonės Nr. 01-004-08-04-01 „Didinti visuomenės įsitraukimą į vietos problemų sprendimą“ aprašo patvirtinimo“, 4 priede išdėstytu 2022–2030 m. plėtros programos valdytojos Lietuvos Respublikos vidaus reikalų ministerijos Viešojo valdymo plėtros programos pažangos priemonės Nr. 01-004-08-04-01 „Didinti visuomenės įsitraukimą į vietos problemų sprendimą“ veiklos „Bendruomenės inicijuotos vietos plėtros metodo (BIVP) taikymas: parama vietos plėtros strategijų įgyvendinimui“ projektų finansavimo sąlygų aprašu (ERPF), 5 priede išdėstytu 2022–2030 m. plėtros programos valdytojos Lietuvos Respublikos vidaus reikalų ministerijos Viešojo valdymo plėtros programos pažangos priemonės Nr. 01-004-08-04-01 „Didinti visuomenės įsitraukimą į vietos problemų sprendimą“ veiklos „Bendruomenės inicijuotos vietos plėtros metodo (BIVP) taikymas: parama vietos plėtros strategijų įgyvendinimui“ projektų finansavimo sąlygų aprašu (ESF+) (toliau kartu – PFSA);
   3. Lietuvos Respublikos vidaus reikalų ministro 2024 m. sausio 22 d. įsakymu Nr. 1V-74 „Dėl vietos plėtros strategijų įgyvendinimo taisyklių patvirtinimo“ patvirtintomis Vietos plėtros strategijų įgyvendinimo taisyklėmis (toliau – Strategijų įgyvendinimo taisyklės);
   4. ..................... vietos veiklos grupės įstatais.
3. Tvarkos apraše vartojamos sąvokos suprantamos taip, kaip jos apibrėžtos Taisyklėse, PFSA, Strategijų įgyvendinimo taisyklėse.
4. Tvarkos aprašas nustato kvietimų teikti PĮP, skirtų .......... vietos plėtros strategijai (toliau – VPS) įgyvendinti, kvietimų skelbimo ir PĮP naudos ir kokybės vertinimo tvarką.
5. Šioje tvarkoje išdėstytomis nuostatomis privalo vadovautis kvietimų teikti PĮP skelbime ir jų vertinime dalyvaujantys VVG darbuotojai ir kiti asmenys, dalyvaujantys rengiant kvietimus teikti PĮP, bei atliekantys jų vertinimą.
6. Visi su PĮP vertinimu susiję gaunami ir siunčiami dokumentai turi būti tinkamai saugomi, vadovaujantis Darbo su miesto vietos veiklos grupėmis, vykdant projektų, finansuojamų 2021–2027 metų Europos Sąjungos fondų investicijų programos lėšomis, atranką, tvarkos aprašu, patvirtintu viešosios įstaigos Centrinės projektų valdymo agentūros direktoriaus 2024 m. lapkričio 4 d. įsakymu Nr. 2024/8-497 ir skelbiamu www.esinvesticijos.lt (toliau – Darbo su VVG tvarkos aprašas).
7. Visi kiti su kvietimu teikti PĮP susiję dokumentai, įskaitant vidaus dokumentus (tokius kaip posėdžių protokolai ir pan.) turi būti tinkamai saugomi, užtikrinant audito atsekamumą.
8. Asmens duomenys tvarkomi nepažeidžiant 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatyme nustatytų reikalavimų.
9. Visais atvejais turi būti sudaryta galimybė Europos Komisijos, Europos Audito Rūmų, audito institucijos ir kitų institucijų atsakingiems pareigūnams susipažinti su visais dokumentais projektų įgyvendinimo metu ir 5 metus nuo tų metų, kuriais Valstybės iždo departamentas projekto vykdytojui atliko paskutinį mokėjimą, gruodžio 31 dienos.
10. Atliekant Tvarkos apraše nurodytus veiksmus, turi būti užtikrinamas nešališkumo ir skaidrumo, viešųjų ir privačių interesų derinimo, objektyvumo, lygiateisiškumo, profesionalumo ir efektyvumo, konfidencialumo, nediskriminavimo, darnaus vystymosi principų įgyvendinimas, proporcingumo principų ir Investicijų programoje nurodytiems konkretiems tikslams nustatytų horizontaliųjų bei su Europos regioninio plėtros fondo (toliau – ERPF), Europos socialinio fondo + (toliau – ESF)+ ir Sanglaudos fondu susijusių teminių reikiamų sąlygų, kaip nurodyta Reglamento (ES) 2021/1060[[1]](#footnote-1) 15 straipsnyje, laikymasis.
11. Visi VVG administracijos darbuotojai, VVG valdymo organų nariai, dalyvaujantys rengiant ir priimant VVG sprendimus dėl kvietimo teikti PĮP dokumentų ar jų pakeitimų tvirtinimo, PĮP sąrašo ar jo pakeitimų tvirtinimo ir (ar) vietos plėtros strategijos keitimo, naudos ir kokybės vertinimą atliekantys, su vietos plėtros projektų atranka ir (ar) vietos plėtros strategijos įgyvendinimu susijusius sprendimus priimantys ar jų priėmime dalyvaujantys asmenys privalo deklaruoti Lietuvos Respublikos viešųjų ir privačių interesų derinimo įstatyme nustatyta tvarka savo privačius interesus ir esant galimam interesų konfliktui nusišalinti. Už privačių interesų deklaravimo kontrolę, interesų konfliktų valdymą ir sprendimų nešališkumo užtikrinimą atsakingas VVG vadovas arba jo įgaliotas asmuo.
12. Kiekvienas VVG administracijos darbuotojas, VVG narių susirinkimo narys, VVG kolegialaus valdymo organo narys, prieš pradedant dalyvauti rengiant ir priimant sprendimus dėl kvietimo dokumentų ar jų pakeitimų tvirtinimo, vietos plėtros projektų įgyvendinimo planų sąrašų ar jų pakeitimų, papildymų tvirtinimo ir (ar) vietos plėtros strategijos keitimo, privalo užpildyti Strategijų įgyvendinimo taisyklių 3 priede pateiktą Su vietos plėtros projektų atranka ir (ar) vietos plėtros strategijos keitimu susijusius sprendimus priimančio ar juos priimant dalyvaujančio asmens konfidencialumo ir nešališkumo deklaraciją.
13. Kiekvienas PĮP vertintojas iki PĮP vertinimo pradžios, turi patvirtinti savo konfidencialumą ir nešališkumą, pasirašydamas Strategijų įgyvendinimo taisyklių 4 priede pateiktą Projektų įgyvendinimo planų konfidencialumo ir nešališkumo deklaraciją.
14. **KVIETIMO DOKUMENTŲ RENGIMAS, TVIRTINIMAS, KEITIMAS, SKELBIMAS**
15. VVG vadovas arba jo paskirtas asmuo ne vėliau, kaip per 40 darbo dienų nuo vietos plėtros strategijos administravimo projekto sutarties pasirašymo, pagal Strategijų įgyvendinimo taisyklių 2 priede pateiktą formą, parengia kvietimų teikti PĮP planą (toliau – Kvietimų planas) ir teikia jį derinti Lietuvos Respublikos vidaus reikalų ministerijai (toliau – Ministerija).
16. Ministerija Kvietimų planą (ir jo pakeitimus) suderinusi su VVG, Ministerijos Kvietimų plano pakeitimą suderina su viešąją įstaiga Centrine projektų valdymo agentūra (toliau – CPVA). Ministerija, gavus suderinimą informuoja apie tai VVG, atnaujintą Bendruomenės inicijuotos vietos plėtros kvietimų teikti vietos plėtros PĮP planą paskelbia interneto svetainėje miestobendruomene.lt, o CPVA Ministerijos Kvietimų planą paskelbia interneto svetainėje esinvesticijos.lt.
17. Kvietimų planas sudaromas taip, kad pagal bent vieną vietos plėtros strategijos veiksmą pirmosios vietos plėtros projektų sutartys būtų sudarytos per 12 kalendorinių mėnesių nuo vietos plėtros strategijos patvirtinimo, o visos vietos plėtros projektų sutartys būtų sudarytos ne vėliau nei iki 2026 m. gruodžio 31 d.
18. Jeigu vietos plėtros projektų pirmosios sutartys negali būti sudarytos per 12 kalendorinių mėnesių nuo vietos plėtros strategijos patvirtinimo, VVG vadovas ar jo įgaliotas asmuo, likus ne mažiau, kaip 10 darbo dienų iki šio termino pabaigos raštu kreipiasi į Ministeriją nurodydama priežastis, dėl kurių pirmosios sutartys nebuvo sudarytos, ir datą, kada jos bus sudarytos. Ministerija pirmųjų vietos plėtros projekto sutarčių sudarymo terminą gali pratęsti ne daugiau kaip iki 2025 m. gruodžio 31 d.
19. VVG Kvietimų planas rengiamas 3 metams ir turi būti nuolat, ne rečiau kaip 1 kartą per ketvirtį, atnaujinamas, papildant naujais planuojamais kvietimais, bei patikslinant planuojamas kvietimų datas, arba pateikiant informaciją, kad pakeitimų Kvietimų plane neatlikta. Informacija apie Kvietimų plano pakeitimą teikiama Ministerijai, kuri atitinkamai suderina Kvietimo plano pakeitimą su CPVA.
20. Iki Kvietimo formos pateikimo CPVA, VVG turi būti patvirtinusi vietos plėtros projektų atrankos kriterijus ir parengusi pareiškėjams skirtas vietos plėtros projektų atrankos ir finansavimo sąlygų gaires (toliau – Gairės pareiškėjams). Gairėse pareiškėjams turi būti pateikiama pareiškėjui aktuali, su kvietimu susijusi apibendrinta informacija (reikalavimai vietos plėtros projektams; išlaidoms; reikalavimai galimiems pareiškėjams, partneriams; miesto VVG patvirtinti vietos plėtros projektų atrankos kriterijai ir jų taikymo paaiškinimai; vietos plėtros PĮP rengimo, teikimo ir kt. reikalavimai). Gairės pareiškėjams turi būti VVG patvirtintos ir skelbiamos *VVG interneto svetainėje, VVG socialiniuose tinkluose ir savivaldybės internetiniame puslapyje*.
21. Kvietimo dokumentus ir jų pakeitimus tvirtina visuotinis VVG narių susirinkimas.
22. VVG vadovas užtikrina, kad priimant sprendimus, kuriais tvirtinami kvietimo dokumentai ar jų pakeitimai, ne mažiau kaip 50 proc. balsų tektų VVG nariams, atstovaujantiems partneriams, kurie nėra viešosios valdžios institucijos.
23. Artėjant Kvietimų plane numatytai kvietimų teikti PĮP datai, VVG vadovas arba jo paskirtas asmuo, pagal tarpinstitucinės darbo grupės, sudarytos Lietuvos Respublikos finansų ministro 2021 m. birželio 11 d. įsakymu Nr. 1K-219 „Dėl tarpinstitucinės darbo grupės sudarymo“ (toliau – Tarpinstitucinės darbo grupės) patvirtintą formą, kuri skelbiama [www.esinvesticijos.lt](http://www.esinvesticijos.lt), skiltyje „Dokumentai“, rengia kvietimą.
24. Kvietimo forma pildoma atsižvelgdami į Reglamento (ES) Nr. 2021/1060 33 straipsnio 3 dalies b punktą, Taisyklių, PFSA nuostatas ir privalo joms neprieštarauti.
25. Likus ne mažiau kaip 10 darbo dienų iki kvietimo plane nustatyto termino, VVG vadovas užpildytą ir patvirtintą formą teikia CPVA, su prašymu paskelbti kvietimą, nurodant PĮP pateikimo pradžios datą. CPVA kvietimą teikti PĮP paskelbia interneto svetainėje esinvesticijos.lt.
26. Kvietime nustatytas PĮP pateikimo terminas negali būti trumpesnis kaip 20 darbo dienų nuo Kvietimo paskelbimo svetainėje esinvesticijos.lt dienos.
27. Apie paskelbtą kvietimą teikti PĮP kartu su paskelbto Kvietimo nuoroda, VVG vadovas ar jo paskirtas darbuotojas paviešina ir *VVG interneto svetainėje, VVG socialiniuose tinkluose bei ....... miesto savivaldybės interneto svetainėje*, užtikrinant, kad informacija apie Kvietimą būtų vieša ir prieinama visą Kvietime nurodytą PĮP teikimo laikotarpį.
28. Jeigu paskelbus Kvietimą atsiranda poreikis keisti Kvietimo dokumentus, VVG vadovas nedelsiant informuoja CPVA ir Ministeriją ir atliekami veiksmai, nurodyti Taisyklių 35-39 punktuose.
29. CPVA apie Kvietimo pakeitimą informuoja interneto svetainėje esinvesticijos.lt. Paskelbus apie Kvietimo keitimą, VVG vadovas ar jo paskirtas asmuo užtikrina, kad tokia informacija būtų paviešinta ir *VVG interneto svetainėje, VVG socialiniuose tinkluose* bei ....... miesto savivaldybės interneto svetainėje.
30. VVG vadovas, arba jo paskirtas asmuo, likus ne mažiau, kaip 10 darbo dienų iki PĮP teikimo pabaigos termino, surengia mokymus ir (arba) konsultacijas galimiems pareiškėjams.
31. VVG vadovas užtikrina, kad apie būsimus mokymus ir (arba) konsultacijas galimiems pareiškėjams būtų paskelbta *VVG interneto svetainėje, VVG socialiniuose tinkluose* bei ....... miesto savivaldybės interneto svetainėje ne vėliau, kaip 3 darbo dienos iki mokymų ir (arba) konsultacijų pradžios.
32. Rengiant mokymus ir (arba) konsultacijas turi būti užtikrinamas lygiateisiškumo principas, t. y. visiems galimiems pareiškėjams suteikiama vienoda informacija. Rengiami bendri ir vieši mokymai ir (arba) konsultacijos, kuriuose gali dalyvauti visi norintys galimi pareiškėjai. Jei gaunami paklausimai elektroniniu paštu ar kitomis ryšio priemonėmis, pateikti atsakymai (jei jie gali suteikti pranašumą pareiškėjui), nuasmeninus informaciją išviešinami *VVG interneto svetainėje, VVG socialiniuose tinkluose*.

1. **VIETOS PLĖTROS PĮP VERTINIMAS, VIETOS PLĖTROS PĮP SĄRAŠŲ SUDARYMAS, KEITIMAS IR SPRENDIMO DĖL VIETOS PLĖTROS PĮP FINANSAVIMO PRIĖMIMIMAS**
2. PĮP teikiami per INVESTIS duomenų mainų svetainę, skirtą INVESTIS elektroninėms paslaugoms teikti (toliau – DMS). Pagal kvietimą gautus PĮP, CPVA perduoda VVG paskirtam asmeniui kaip numatyta Darbo su VVG tvarkos aprašo IV skyriuje.
3. PĮP naudos ir kokybės vertinimas atliekamas pagal Kvietime nustatytus prioritetinius projektų atrankos kriterijus. Prie kiekvieno kriterijaus nurodomas galimas surinkti didžiausias balų skaičius. Didžiausia projektui galima skirti balų suma – 100 balų.
4. Projektai, kurie naudos ir kokybės vertinimo etape nesurenka nustatytos minimalios balų sumos, nėra tinkami finansuoti ir PĮP atmetami, atliekant veiksmus, numatytus Darbo su VVG tvarkos aprašo 34 p. Atmetimo rašte turi būti nurodyta PĮP atmetimo priežastis, PĮP atmetimo teisinis pagrindas ir sprendimo apskundimo tvarka.
5. Už PĮP vertinimo organizavimą ir koordinavimą yra atsakingas VVG vadovas ar jo įgaliotas asmuo.
6. VVG vadovas turi užtikrinti, kad projektų naudos ir kokybės vertinimas kartu su parengtu siūlomų finansuoti vietos plėtros PĮP sąrašu ir į sąrašą įtrauktų PĮP pateikimu CPVA truktų ne ilgiau kaip 35 darbo dienas nuo PĮP gavimo per DMS.
7. Vertinimo procese dalyvaujantys asmenys turi užtikrinti:
   1. nešališkumo užtikrinimo, nepriekaištingos reputacijos ir privačių interesų deklaravimo procedūros nuostatų laikymąsi;
   2. kartu su PĮP pateiktos informacijos ir duomenų naudojimą tik vertinimo tikslais;
   3. informacijos apie projektą konfidencialumą ir neatskleidimą, išskyrus teisės aktuose nustatytus atvejus;
   4. asmens duomenų tvarkymą ir apsaugą reglamentuojančių teisės aktų reikalavimų laikymąsi;
   5. Taisyklių 5 punkte išvardintų principų laikymąsi.
8. VVG vadovas ar jo paskirtas asmuo, iki PĮP gavimo, pagal Miesto VVG projekto įgyvendinimo plano naudos ir kokybės vertinimo patikros lapo formą, parengia Naudos ir kokybės patikros lapo šabloną, nurodydamas vertinimo kriterijus pagal Kvietime pateiktą informaciją ir tokį parengtą šabloną teikia vertintojams pildymui. Miesto VVG projekto įgyvendinimo plano naudos ir kokybės vertinimo patikros lapo forma patvirtinta 2024-11-05 d. CPVA direktoriaus įsakymu Nr. 2024/8-501 ir skelbiama www.esinvesticijos.lt.
9. VVG vadovas, gavęs PĮP, paskiria PĮP vertintojus, kurie, vadovaudamiesi Taisyklėmis, PFSA, Gairėmis pareiškėjams ir Kvietime nustatytais reikalavimais, atlieka PĮP naudos ir kokybės vertinimą ir užpildo naudos ir kokybės patikros lapus.
10. Kiekvienas PĮP vertintojas pildo atskirus naudos ir kokybės patikros lapus ir baigęs vertinimą pasirašo.
11. Kiekvieno PĮP vertinimui atlikti paskiriami ne mažiau kaip 2 (du) vertintojai.
12. VVG valdybos nariai, ar kiti asmenys, dalyvaujantys priimant sprendimus tvirtinant vietos plėtros PĮP sąrašą, negali būti skiriami vertintojais.
13. Jei paaiškėja, kad PĮP vertinimui paskirtas asmuo turi sąsajų su PĮP rengėjais ar pareiškėjais, dėl ko galėtų kilti interesų konfliktas, nedelsiant privalo informuoti apie tai VVG vadovą.
14. VVG vadovas, atsižvelgdamas į pateiktą informaciją, priima sprendimą dėl vertintojo nušalinimo. Priėmus sprendimą nušalinti vertintoją, nedelsiant paskiriamas kitas PĮP vertintojas.
15. Jeigu PĮP vertinimo metu tinkamai atlikti naudos ir kokybės vertinimą trūksta informacijos, nustatoma trūkumų (nepateikti visi reikiami dokumentai ir (ar) informacija, pateikta neišsami ir (ar) netiksli informacija), vertintojas gali kreiptis informacijos į pareiškėją, atlikdamas veiksmus, numatytus Darbo su VVG tvarkos aprašo 30 p.
16. Vertintojas gali prašyti paaiškinti ar patikslinti tik tokią informaciją, kuri PĮP yra neaiški ar netiksli. Vertintojas negali prašyti patikslinti PĮP ar pateikti papildomos informacijos, jei tai suteiktų PĮP pranašumą prieš kitus, pagal Kvietimą pateikusius PĮP.
17. Kreipiantis informacijos į pareiškėją, atsakymo pateikimui nustatomas ne trumpesnis kaip 5 darbo dienų terminas. Jei pareiškėjas, norėdamas pateikti prašomus dokumentus ar informaciją, turi kreiptis į kitą (-as) instituciją (-as) arba esant objektyvioms pareiškėjo nurodytoms priežastims, dėl kurių pareiškėjas negali pašalinti trūkumų per nustatytą terminą, jis gali kreiptis dėl papildomos informacijos pateikimo termino pratęsimo. Gavęs pareiškėjo prašymą pratęsti terminą, vertintojas nedelsiant, ne vėliau kaip per 3 darbo dienas nuo tokio prašymo gavimo dienos, turi atsakyti, ar terminas pratęsiamas.
18. Pareiškėjui pirmą kartą nepateikus visų prašomų dokumentų ir (ar) informacijos vertintojas gali pakartotinai kreiptis į pareiškėją su prašymu pateikti prašomus dokumentus ir (ar) informaciją. Jeigu pareiškėjas per vertintojo nustatytą terminą nepateikia prašomų dokumentų ir (ar) informacijos arba pateikia juos ne visus, vertintojas atlieka PĮP vertinimą vadovaudamasis ta informacijos ir (ar) dokumentų dalimi, kuri yra pateikta.
19. Prireikus papildomos informacijos PĮP naudos ir kokybės vertinimui, vertintojas turi teisę kreiptis į kitas įstaigas ir (ar) organizacijas su prašymu pateikti reikiamą informaciją.
20. Jeigu PĮP vertinimo metu nustatoma, kad pareiškėjas ir su pareiškėju susiję subjektai, nurodyti 2018 m. liepos 18 d. Europos Parlamento ir Tarybos reglamento (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES bei panaikinamas reglamentas (ES, Euratomas) Nr. 966/2012, su visais pakeitimais 187 straipsnio 1 dalyje, siekė gauti konfidencialios informacijos, kuri PĮP vertinimo metu jam suteiktų nepagrįstą pranašumą, arba bandė daryti įtaką PĮP vertinimo rezultatams ar vertintojams, vertintojas apie tai nurodo Naudos ir kokybės vertinimo patikros lape ir PĮP yra atmetamas.
21. Jei atlikus naudos ir kokybės vertinimą gaunama informacijos, kuri gali turėti įtakos PĮP vertinimo rezultatams, atliekamas pakartotinis PĮP vertinimas, apie tai informuojant CPVA ir Ministeriją. Atliekant pakartotinį PĮP naudos ir kokybės vertinimą, atliekami visi tie patys šioje tvarkoje numatyti veiksmai, kaip ir atliekant pirminį PĮP naudos ir kokybės vertinimą.
22. Vertintojams atlikus visų projektų, pateiktų pagal kvietimą, naudos ir kokybės vertinimą, VVG vadovas organizuoja vertinimo komisijos (toliau – Komisija) susitikimą (-us), kuriame (-iuose) aptariami kiekvieno vertintojo tam tikram projektui skirti balai ir jų suteikimo argumentai. Vertintojai turi teisę patikslinti individualaus PĮP vertinimo metu projektui skirtus balus.
23. Komisijos susitikimai yra protokoluojami, nurodant aptartus vertintus PĮP, klausimus ir kas buvo nuspręsta (ar tikslinami vertintojo suteikti balai, ar reikia skirti trečią vertintoją ir kiti vertinimo rezultatams aktualūs klausimai).
24. Jei Komisijos susitikimo metu aptarus PĮP naudos ir kokybės vertinimo rezultatus nusprendžiama, kad vertintojas tikslins individualius PĮP vertinimo metu suteiktus balus, toks sprendimas protokoluojamas, nustatoma ir protokole pažymima data, iki kada vertintojas turi patikslinti PĮP suteiktus vertinimo balus, atitinkamai patikslinant PĮP Naudos ir kokybės vertinimo patikros lapą.
25. Vertintojui patikslinus PĮP suteiktus vertinimo balus, VVG vadovas organizuoja pakartotinį Komisijos susitikimą, kaip numatyta šios tvarkos 51 punkte.
26. Jei Komisijos susitikimo metu nusprendžiama, kad vertintojas turi patikslinti individualaus PĮP vertinimo metu projektui skirtus balus, tačiau tokį tikslinimą galima atlikti nedelsiant (akivaizdi techninė klaida, aritmetinio skaičiavimo klaida ir pan.), vertintojas gali pasitikslinti PĮP suteiktus vertinimo balus to paties Komisijos posėdžio metu. Tokiu atveju sprendimas aiškiai aprašomas posėdžio protokole ir atskiras pakartotinis Komisijos susitikimas nėra organizuojamas.
27. Jeigu skirtingų vertintojų projektų naudos ir kokybės vertinimo rezultatai skiriasi daugiau kaip 10 balų, VVG vadovas paskiria papildomą vertintoją. Bendras PĮP naudos ir kokybės vertinimo balas apskaičiuojamas imant 2 didžiausius balus suteikusių vertintojų balus ir apskaičiuojant jų matematinį vidurkį.
28. Vertintojams baigus PĮP naudos ir kokybės vertinimą, t.y. užpildžius Naudos ir kokybės vertinimo patikros lapus, VVG vadovas ar jo paskirtas asmuo rengia Projektų įgyvendinimo planų naudos ir kokybės vertinimo ataskaitą. Miesto VVG projekto įgyvendinimo plano naudos ir kokybės vertinimo rezultatų ataskaitos forma patvirtinta 2024-11-05 d. CPVA direktoriaus įsakymu Nr. 2024/8-501 ir skelbiama [www.esinvesticijos.lt](http://www.esinvesticijos.lt).
29. VVG vadovas, ar jo paskirtas asmuo, atsižvelgdamas į Projektų įgyvendinimo planų naudos ir kokybės vertinimo ataskaitoje nurodytus vertinimo rezultatus, pagal Strategijų įgyvendinimo taisyklių 5 priede pateiktą formą, rengia VVG PĮP sąrašą.
30. Už PĮP naudos ir kokybės vertinimo procesą ir Projektų įgyvendinimo planų naudos ir kokybės vertinimo ataskaitos parengimo kokybę, vertinimo atitiktį Taisyklių, PFSA bei Kvietimo nuostatoms atsako VVG vadovas.
31. Parengta Projektų įgyvendinimo planų naudos ir kokybės vertinimo ataskaita, kartu su PĮP sąrašu, teikiama VVG valdymo organui, turinčiam įgaliojimus priimti sprendimus dėl vietos plėtros projektų atrankos.
32. VVG narių susirinkimui patvirtinus PĮP sąrašą, VVG vadovas ar jo paskirtas asmuo siunčia jį CPVA PĮP tinkamumo finansuoti vertinimui atlikti.
33. Jei atliekamas pakartotinis PĮP naudos ir kokybės vertinimas ir vertinimo rezultatai turi įtakos PĮP sąraše esantiems duomenims, VVG vadovas, ar jo paskirtas asmuo, patikslina Projektų įgyvendinimo planų naudos ir kokybės vertinimo ataskaitą ir PĮP sąrašą ir teikia tvirtinti VVG narių susirinkimui. Patvirtinus patikslintą PĮP sąrašą, jis teikiamas CPVA.
34. VVG narių susirinkimo patvirtintas PĮP sąrašas nelaikomas galutiniu sprendimu skirti finansavimą vietos plėtros projektui. Galutinį sprendimą dėl kiekvieno vietos plėtros projekto finansavimo priima Ministerija, Taisyklių III skyriaus 6 skirsnyje nustatyta tvarka, kai CPVA, atlikusi PĮP sąraše nurodytų PĮP tinkamumo finansuoti vertinimą, Ministerijai pateikia vietos plėtros PĮP vertinimo ataskaitą. Ministerija, priimdama sprendimą dėl projekto (-ų) finansavimo, gali sudaryti rezervinių projektų sąrašą.
35. Ministerija, priėmusi sprendimą dėl projekto (-ų) finansavimo, apie priimtą sprendimą informuoja CPVA. CPVA apie tokį sprendimą informuoja pareiškėjus ir VVG.
36. Pareiškėjas turi teisę atsiimti PĮP bet kuriame jo vertinimo etape, CPVA pateikdamas prašymą. CPVA apie tai informuoja Ministeriją ir VVG. Gavus informaciją apie atsiimtą PĮP, PĮP toliau nebevertinamas.

**IV. BAIGIAMOSIOS NUOSTATOS**

1. Nuo kvietimo paskelbimo dienos iki paskutinės PĮP pateikimo dienos į galimų pareiškėjų raštu, el. paštu ir žodžiu teikiamus klausimus dėl PĮP rengimo, teikimo tvarkos ir sąlygų atsakymus teikia VVG ir CPVA pagal jų atsakomybės sritis.
2. Į galimo pareiškėjo raštu ir el. paštu pateiktus klausimus VVG ir CPVA atsakymus teikia tomis pačiomis ryšio priemonėmis, kuriomis galimas pareiškėjas pateikė klausimą, ne vėliau kaip per 10 darbo dienų nuo klausimo gavimo dienos.
3. Jei pagal konkrečią PFSA finansuojamą veiklą yra gaunama pasikartojančių klausimų, informacija apie aktualius ir dažniausiai užduodamus klausimus skelbiama svetainėje www.esinvesticijos.lt ir *VVG interneto svetainėje*.

\_\_\_\_\_\_\_\_\_\_\_\_\_\_\_\_\_\_\_

Paveikslėlis, kuriame yra tekstas, Šriftas, Elektrinė mėlyna spalva, logotipas

Automatiškai sugeneruotas aprašymas

1. 2021 m. birželio 24 d. Europos Parlamento ir Tarybos reglamentas (ES) Nr. 2021/1060, kuriuo nustatomos bendros Europos regioninės plėtros fondo, „Europos socialinio fondo +“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės. [↑](#footnote-ref-1)